OpenLLM-France/wikimedia huggingface dataset:
# .uy

.uy és l'actual domini de primer nivell territorial (ccTLD) de l'Uruguai (en castellà, Uruguay). El registre NIC Uruguai està administrat pel Ministeri d'Afers Exteriors de l'Uruguai i per l'Administració Nacional de Telecomunicacions tot i que el domini de segon nivell .edu.uy reservat a entitats educatives està administrat pel Servei Central d'Informàtica Universitari.

## Referències

* ↑ Administración Nacional de Telecomunicaciones (ANTEL).
* ↑ Servicio Central de Informática Universitario (Universitat de la República).

## Enllaços externs

* Informació Whois d'IANA del domini .uy (anglès)
* Registrador oficial de dominis .uy (castellà)
* Entrevista a l'administrador dels dominis .uy Arxivat 2008-07-12 a Wayback Machine. (castellà)
Dominis de primer nivell territorial :
Dominis de primer nivell internacionalitzats :
Alfabet ciríl·lic:
.бел (.bel, Belarús)
.қаз (.qaz, Kazakhstan)
.мкд (.mkd, Macedònia)
.мон (.mon, Mongòlia)
.рус (.rf, gent de parla russa)
.рф (.rus, Rússia)
.срб (.srb, Sèrbia)
.укр (.ukr, Ucraïna)
Alfabet àrab:
الجزائر. (al-Jazā'ir, Algèria)
مصر. (masr, Egipte)
بھارت. (bharat, Índia)
ایران. (Iran)
الاردن. (al-urdun, Jordània)
فلسطين. (filastin, Territoris Palestins)
پاکستان. (pakstan, Pakistan)
قطر. (qatar, Qatar)
السعودية. (al-saudiah, Aràbia Saudí)
سوريا. (sūryā, Síria)
تونس. (tunis, Tunísia)
امارات. (emarat, UAE)
عمان. (Oman)
مليسيا. (maleesya, Malàisia
المغرب. (almahgrib, Marroc)
سودان. (Sudan)
اليمن. (alyemen, Iemen)
Alfabets indis:
.বাংলা (bangla, Bangladesh)
.ভারত (bharôt, Índia)
.भारत (bharat, Índia)
.భారత్ (bharat, Índia)
.ભારત (bharat, Índia)
.ਭਾਰਤ (bharat, Índia)
.இந்தியா (inthiyaa, Índia)
.ලංකා (lanka, Sri Lanka)
.இலங்கை (ilangai, Sri Lanka)
.ไทย (thai, Tailàndia)
.சிங்கப்பூர் (cinkappūr, Singapur)
Caràcters xinesos:
.中国 (Zhōngguó, Xina)
.中國 (Zhōngguó, Xina)
.香港 (Hong Kong)
.台灣 (Taiwan)
.台湾 (Taiwan)
.新加坡 (Xīnjiāpō/Sin-ka-po, Singapur)
Altres alfabets i escriptures del món:
.გე (ge, Geòrgia)
.한국 (Hanguk, Corea del Sud) :
ccTLDs internacionalitzats proposats :
.бг (bg, Bulgària, rebutjat) .κπ (kp, Xipre) .ελ (el, Grècia, rebutjat) ישראל. (yisrael, Israel) .日本 (nippon, Japó) .ລາວ (lao, Laos) :
Altres dominis :
Reservats / sense assignarAssignats / sense úsEn fase de desaparició / Entrada a ISO 3166-1 esborradaRetirats / esborratsProposats
.bl .bq .eh .mf
.bv .gb .sj
.su
.bu .cs .dd .um .yu .zr .an .tp
.ct :
Vegeu també Dominis de primer nivell genèrics :
Viccionari
# Bisbat de Kyōto

El bisbat de Kyoto (japonès: カトリック京都教区, llatí: Dioecesis Kyotensis) és una seu de l'Església Catòlica al Japó, sufragània de l'arquebisbat d'Osaka. Al 2013 tenia 18.096 batejats sobre una població de 7.177.069 habitants. Actualment està regida pel bisbe Paul Yoshinao Otsuka.

## Territori

La diòcesi comprèn les prefectures de Kyōto, Mie, Nara iShiga, a la regió de Kansai, a l'illa d'Honshu.
La seu episcopal és la ciutat de Kyōto, on es troba la catedral de Sant Francesc Xavier.
El territori s'estén sobre 18.095 km², i està dividit en 56 parròquies.

## Història

La prefectura apostòlica de Kyōto va ser erigida el 17 de juny de 1937 mitjançant la butlla Quidquid ad spirituale del Papa Pius XI, prenent el territori a la diòcesi d'Osaka (avui arxidiòcesi).
El 12 de juliol de 1951 la prefectura apostòlica va ser elevada a diòcesi per acció de la butlla Inter supremi del Papa Pius XII.

## Cronologia episcopal

* Patrick Joseph Byrne, M.M. † (19 de març de 1937 - 10 d'octubre de 1940 renuncià)
* Paul Yoshiyuki Furuya † (13 de desembre de 1945 - 8 de juliol de 1976 renuncià)
* Raymond Ken'ichi Tanaka (8 de juliol de 1976 - 3 de març de 1997 renuncià)
* Paul Yoshinao Otsuka, des del 3 de març de 1997

## Estadístiques

A finals del 2013, la diòcesi tenia 18.096 batejats sobre una població de 7.177.069 persones, equivalent al 0,3% del total.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parròquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 1949 | 3.017 | 5.040.000 | 0,1 | 29 | 24 | 5 | 104 | | 6 | 39 | 9 |
| 1970 | 18.819 | 5.447.000 | 0,3 | 106 | 20 | 86 | 177 | | 105 | 309 | 51 |
| 1980 | 19.690 | 6.450.275 | 0,3 | 86 | 18 | 68 | 228 | | 80 | 272 | 60 |
| 1990 | 20.609 | 6.984.017 | 0,3 | 77 | 14 | 63 | 267 | | 71 | 290 | 60 |
| 1999 | 19.972 | 7.255.585 | 0,3 | 78 | 20 | 58 | 256 | | 66 | 253 | 59 |
| 2000 | 19.703 | 7.291.929 | 0,3 | 78 | 18 | 60 | 252 | | 67 | 263 | 58 |
| 2001 | 19.793 | 7.288.548 | 0,3 | 75 | 17 | 58 | 263 | | 67 | 258 | 57 |
| 2002 | 19.027 | 7.289.567 | 0,3 | 74 | 17 | 57 | 257 | | 66 | 251 | 57 |
| 2003 | 18.981 | 7.309.646 | 0,3 | 69 | 17 | 52 | 275 | | 59 | 256 | 57 |
| 2004 | 19.198 | 7.314.195 | 0,3 | 73 | 17 | 56 | 262 | | 64 | 250 | 57 |
| 2013 | 18.096 | 7.177.069 | 0,3 | 72 | 16 | 56 | 251 | | 72 | 182 | 56 |

## Vegeu també

* George Hirschboeck
* Església catòlica al Japó

## Fonts

* Anuari pontifici del 2013 i anteriors, publicat a www.catholic-hierarchy.org a la pàgina Diocese of Kyoto (anglès)
* Pàgina oficial de la diòcesi (japonès)
* Esquema de la diòcesi a www.gcatholic.org (anglès)
* Butlla Quidquid ad spirituale, AAS 30 (1938), p. 7 (llatí)
* Butlla Inter supremi, AAS 44 (1952), p. 18 (llatí)
# Ian Raymond Ball

Ian Raymond Ball (13 de juny de 1941 - 26 de gener de 2000) va ser un zoòleg anglès especialitzat en triclàdides d'aigua dolça.
Ball es va llicenciar en zoologia i botànica a la Universitat de Liverpool l'any 1962. Fins a l'any 1964, va treballar d'oficial/naturalista al museu Letchworth, Hertfordshire, i va dur a terme diferents estudis d'invertebrats d'aigua dolça, incloent les planàries. Des de l'any 1964 fins a l'any 1966 Ball va ocupar una posició d'oficial de recerca al Huntington Research Centre, on va estudiar l'efecte de les drogues i pesticides sobre mamífers, peixos i invertebrats aquàtics. Entre els anys 1966 i 1967 va exercir d'oficial experimental assistent al Water Pollution Laboratory de Stevenage duent a terme investigacions sobre els efectes letals i subletals de contaminants sobre peixos i sobre els estudis biològiques de rius contaminats.
Entre els anys 1967 i 1971 Ball va realitzar el doctorat en biologia a la Universitat de Waterloo, Ontario, Canadà. Va centrar la seva tesi en la sistemàtica i biogeografia dels turbel·laris d'aigua dolça. Aquest treball, publicat l'any 1974, ha tingut una gran influència sobre els científics que investiguen la taxonomia, filogènia i biogeografia dels triclàdides.
Ball va continuar la recerca en turbel·laris fent el postdoctorat al National Museum of Natural Sciences d'Ottawa de l'any 1971 a l'any 1972. Entre els anys 1973 i 1975 va ser de curador assistent al Museu Reial d'Ontario de Toronto. De l'any 1968 fins a l'any 1976 Ball va publicar quasi 30 articles científics relacionats amb la taxonomia i biogeografia dels turbel·laris, sobretot de triclàdides.
L'any 1976 va fer de lector de zoologia especial a la Universitat d'Amsterdam de la que en va acabar fent de professor des de l'any 1980 fins a l'any 1985. El mes de setembre de 1985 va marxar a la Universitat de Newfoundland a Saint John's (Terranova i Labrador), Canadà, per a exercir de professor de biologia i de cap del departament de biologia. L'any 1992 va iniciar la que va ser la seva última activitat professional, esdevenint professor al departament de zoologia de la Universitat de West Indies, Kingston, Jamaica.
Ian R. Ball en total va publicar uns 70 articles científics.

## Referències

* 1 2 3 4 5 Baguñà, Jaume «In Memoriam: Ian R. Ball (1941-2000)» (en anglès). Belgian Journal of Zoology, 131, (Supplement 1), 2001, pàg. 19-23.
* ↑ Ball, Ian Raymond «A Contribution to the Phylogeny and Biogeography of the Freshwater Triclads (Platyhelminthes, Turbellaria)» (en anglès). The Biology of the Turbellaria. McGraw-Hill [Nova York], 1974, pàg. 339-401.
# Basurtu

Basurtu (en castellà, Basurto) és un barri del districte bilbaí de Basurtu-Zorrotza. Té una superfície de 0,79 quilòmetres quadrats i una població de 14.686 habitants (2006). Limita al nord amb el barri d'Olabeaga, a l'est amb els d'Indautxu i Ametzola, al sud amb els de Masustegi i Errekaldeberri i a l'oest amb el d'Altamira.
És força conegut perquè al seu territori hi ha l'Hospital General de Basurto i l'Estadi San Mamés.
# Cantó d'Albi-Oest

El cantó d'Albi-Oest és un cantó francès del departament del Tarn, a la regió d'Occitània. Està situat al districte d'Albi i té 3 municipis. El cap cantonal és Albi.

## Municipis

* Albi
* Marçac de Tarn
* Terçac

## Història

Llista dels consellers generals successius :
| Data d'elecció | Identitat | Partit | Qualitat |
| 1995- | Jacques Valax | PS | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| | | | | | 9.836 | 10.838 |
# Cantó de Lombèrs

Lombèrs és un cantó del departament francès del Gers que inclou vint-i-cinc comunes:
* Vathcava e Aguin
* Cadelhan de Savés
* Espon
* Garravet
* Gaujac
* Gaujan
* Laimont
* Lombèrs
* Melhan
* Montgausir
* Montadet
* Montamat
* Montagut de Savés
* Montpesat
* Pelafiga
* Poilausic
* Sabalhan
* Sent Helitz d'Astarac
* Sent Lisièr deu Plantèr
* Sent Loba
* Sauvatèrra
* Sauvimont
* Cimòrra
* Tornan
* Vilafranca.
Llista dels consellers generals successius :
| Data d'elecció | Identitat | Partit | Qualitat |
| 1985-2004 | Jean-Jacques Lassave | PS | |
| 2004- | Jean Loubon | PRG | |
Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 5.279 | 5.858 | 5.280 | 4.977 | 4.809 | 4.741 | 5.382 |
# Serra d'en Clarà (Espolla)

La Serra d'en Clarà és una serra situada entre els municipis d'Espolla i de Sant Climent Sescebes a la comarca de l'Alt Empordà, amb una elevació màxima de 341 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Comitè Polític d'Alliberament Nacional

El Comitè Polític d'Alliberament Nacional (P.E.A.A.) -també conegut com a "Govern de Muntanya" - (març - setembre 1944) va ser el govern format per l'E.A.M. i els seus partits i organitzacions afiliades, al final de la Segona Guerra Mundial, a la Grècia Lliure. La seva finalitat era l'administració i organització de la vida pública a la de les zones alemanyes. Al mateix temps, la Grècia ocupada estava governada pel govern racional Ralli i el govern reconegut per les Els aliats del país es trobaven a l'exili al El Caire.

## Referències

* ↑ alliberada regió muntanyosa que s'estenia des del golf de Corint fins a la frontera amb Iugoslàvia i des dels vessants occidentals del Pindos fins a la costa oriental de Grècia http://www. ime.gr/chronos/14/gr/1940_1945/resistance/05.html
# Daniel Alberto Díaz

Daniel Alberto 'Cata' Díaz (nascut a Catamarca, Argentina el 13 de març del 1979) és un exfutbolista argentí que jugava com a defensa.
El 31 d'agost de 2012 fou suplent en el partit que decidia la Supercopa d'Europa 2012, contra el Chelsea FC a Mònaco, i que l'Atlético de Madrid guanyà per 4 a 1.

## Palmarès
### Atlético de Madrid

* 1 Supercopa d'Europa: 2012
* 1 Copa del Rei de futbol: 2013

## Referències

* 1 2 «Falcao fires Atlético to Super Cup glory» (en anglès). UEFA, 31-08-2012. [Consulta: 7 setembre 2013].
* ↑ «El Atlético reina en la Copa» (en castellà). Diari As. [Consulta: 19 maig 2013].
# Batalha

Batalha és un municipi portuguès, situat al districte de Leiria, a la regió del Centre i a la subregió de Pinhal Litoral. L'any 2004 tenia 15.542 habitants. Limita al nord i oest amb Leiria, a l'est amb Vila Nova de Ourém, al sud-est amb Alcanena i Porto de Mós.

## Població

Població del concelho de Batalha (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 2510 | 2445 | 7107 | 9634 | 13811 | 12588 | 13329 | 15002 | 15542 |

## Feligresies

* Batalha
* Golpilheira
* Reguengo do Fetal
* São Mamede

## Persones il·lustres

* Olegário Benquerença, àrbitre de futbol.
# Cantó d'Albi-Sud

El cantó d'Albi-Sud és un cantó al districte d'Albi (departament del Tarn, regió d'Occitània, França). Compta amb sis municipis. El cap cantonal és Albi. Els altres municipis son Carlús, Puòggoson, Rofiac, Salièrs i Lo Sequèstre.
Llista dels consellers generals successius :
| Data d'elecció | Identitat | Partit |
| 1985-1998 | Philippe Bonnecarrère | RPR |
| 1998- | Michel Albarède | PRG |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2006 |
| | | | | | 12.406 | 12.949 |
# Serrat de Clavera

El Serrat de Clavera és una serra situada al municipi d'Alt Àneu a la comarca del Pallars Sobirà, amb una elevació màxima de 2.431 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Gabčíkovo

Gabčíkovo és un poble i municipi d'Eslovàquia que es troba a la regió de Trnava, a l'oest del país. Està situat al sud de la regió, prop dels rius Danubio i Váh, i de la frontera amb Hongria i la regió de Bratislava. Estadístiques del distrito de Dunajská Streda. Consultado el 10 d'agost de 2018.</ref> La primera menció escrita de la vila es remunta al 1102. La ciutat va adquirir el seu nom en 1945 en honor a l'heroi nacional Jozef Gabčík.

## Viles agermanades

* Enese, Hongria
* Kondoros, Hongria
* Nagymaros, Hongria
* Pázmándfalu, Hongria
* Mihăileni, Romania

## Referències

* ↑ Citypopulation.de Estadístiques del districte de Dunajská Streda.Consultat el 10 d'agost del 2018.
* ↑ «Gabčíkovo (Slovakia)». [Consulta: 8 gener 2024].
# Batalla d'Ameixial

La batalla d'Ameixial o batalla d'Estremoz va tenir lloc el 8 de juny de 1663, prop del poble de Santa Vitòria do Ameixial, a uns 10 km al nord-oest d'Estremoz, entre els exèrcits espanyol i el portuguès en el marc de la Guerra de Restauració portuguesa.
L'Exèrcit d'Extremadura, al comandament de Joan Josep d'Àustria va sortir de Badajoz en direcció a Estremoz el 6 de maig, compost per 26 terços espanyols, 8 terços italians, 5 terços alemanys, un terç de francesos, 11 de trossos de cavalleria, i artilleria i proveeduría. Partides de cavalleria portuguesa espiaven als hispans, des de les espesses oliveres.
La situació geogràfica, i la fertilitat dels camps i deveses, tots de regadiu feia d'Estremoz una ubicació estratègica i al voltant de la vila s'havien creat noves fortificacions, amb una guarnició de 8.000 infants i 2.000 cavalls, dirigits per Sancho Manuel de Vilhena, comte de Villaflor i Frederic Schomberg, nou general dels estrangers. Donada la impossibilitat de prendre Estremoz, l'exèrcit invasor es va dirigir a Évora, amb una guarnició de 1.000 infants i 300 cavalls, sense fortificació, artilleria i municions. Tot i que Sancho Manuel de Vilhena havia enviat reforços i municions, els habitants es van rendir sense presentar batalla, i Joan Josep d'Àustria va deixar una guarnició de 3.700 homes i marxar cap a Estremoz amb la intenció de buscar una victòria definitiva contra els rebels, però la falta de municions, menjar i diners va paralitzar l'exèrcit espanyol.
Els portuguesos, reforçats per un cos de tropes angleses, i es van posar sota el comandament de la Schomberg hugonots. van aconseguir reunir un exèrcit de 20.000 homes i va marxar contra els espanyols i el comandant espanyol va decidir retirar-se a una posició estratègica al nord-est d'Évora per esperar l'enemic.

## Batalla

El 8 de juny, el poderós atac portuguès va trencar la posició espanyola i va guanyar el dia. El paper dels auxiliars anglesos i l'experiència de Frederic Schomberg foren crucials.

## Conseqüències

Les pèrdues espanyoles van ser molt altes i l'exèrcit es va veure obligat a retirar-se a Badajoz. La guarnició espanyola d'Évora de 3.700 homes va capitular el 24 de juny del 1663, consumant el fracàs de l'expedició.
# Cantó de Carmauç Sud

El cantó de Carmauç Sud és un cantó francès del departament del Tarn, situat al districte d'Albi. Té quatre municipis i el cap cantonal és Carmauç.

## Municipis

* Blaia de las Minas
* Carmauç
* La Bastida Gavaussa
* Tais

## Història

Llista dels consellers generals successius :
| Data d'elecció | Identitat | Partit |
| 1973-1982 | Jean Coutouly | PCF |
| 1982-1994 | Jacques Raynal | PS |
| 1994-2008 | Guy-Pierre Fabre | PS |
| 2008- | André Fabre | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| | | | | | | 7.843 |
# Cantó de Lo Blumar

El cantó de Lo Blumar és un cantó francès del departament del Losera, a la regió d'Occitània. Està enquadrat al districte de Mende, té 12 municipis i el cap cantonal és Lo Blumar.

## Municipis

* Alenc
* Banhòu
* Bèlveser
* Lo Blumar (chef-lieu)
* Chadenet
* Chassaradès
* Cubièira
* Cubièireta
* Mas d'Aussièira
* Sent Fresald d'Albujas
* Senta Alena
* Sent Julien del Tornèl

## Vegeu també

* Cantons de la Losera
# Serra de Codinet

La Serra de Codinet és una serra situada al municipi de Ribera d'Urgellet a la comarca de l'Alt Urgell, amb una elevació màxima de 805 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ministeri per a la Transformació Digital

El Ministeri per a la Transformació Digital i de la Funció Pública d'Espanya és el departament de l'Administració General de l'Estat al qual correspon la proposta, la coordinació i l'execució de la política del Govern de la Nació en matèria de telecomunicacions, societat de la informació, transformació digital i el desenvolupament i foment de la intel·ligència artificial. Així mateix correspon al Departament la proposta i execució de la política del Govern de la Nació en matèria d'administració pública, funció pública i governança pública.
Durant l'etapa de Jose Luís Escrivá com a Ministre, es va impulsar la creació de l'Agència Espanyola de Supervisió de la Intel·ligència Artificial.
Des del setembre del 2024, el seu titular és el polític Óscar López Águeda, que anteriorment va exercir com a director del Gabinet de la Presidència del Govern.

## Referències

* ↑ Ministerio para la Transformación Digital y de la Función Pública. «Real Decreto 210/2024, de 27 de febrero, por el que se establece la estructura orgánica básica del Ministerio para la Transformación Digital y de la Función Pública.», 28-02-2024. [Consulta: 28 febrer 2024].
* ↑ Lerma, Guillermo. «Óscar López sustituirá a Escrivá al frente del Ministerio de Transformación Digital y de la Función Pública» (en espanyol europeu), 04-09-2024. [Consulta: 6 setembre 2024].
# Bisbat de Menongue

El Bisbat de Menongue (portuguès: Diocese de Menongue; llatí: Dioecesis Menonguensis) és una seu de l'Església Catòlica a Angola, sufragània de l'arquebisbat de Lubango. El 2013 tenia 480.000 batejats al voltant de 899.000 habitants. Actualment és dirigida pel bisbe Mário Lucunde.

## Territori

La diòcesi comprèn la província de Cuando Cubango i els municipis de Jamba i Ganguela a la província de Huíla a Angola. La seu episcopal és la ciutat de Menongue, on s'hi troba la catedral de la Nossa Senhora de Fátima. Està subdividida en 13 parròquies.

## Història

La diòcesi de Serpa Pinto fou erigida el 10 d'agost de 1975 amb la butlla Qui pro supremi de Pau VI, aplegant el territori de les antigues diòcesis de Nova Lisboa (avui arquebisbat de Huambo) i de Sá da Bandeira (avui arquebisbat de Lubango). Originàriament era sufragània de l'arquebisbat de Luanda.
El 3 febrer de 1977 entrà a formar part de la província eclesiàstica de l'arxidiòcesi de Lubango.
El 16 de maig de 1979 ha assumit el nom actual.

## Cronologia de bisbes

* Francisco Viti (10 agost 1975 - 12 setembre 1986 nomenat arquebisbe de Huambo)
* José de Queirós Alves, C.SS.R. (12 setembre 1986 - 3 maig 2004 nomenat arquebisbe de Huambo)
* Mário Lucunde, des del 3 d'agost de 2005

## Estadístiques

A finals del 2013, la diòcesi tenia 480.000 batejats sobre una població de 899.000 persones, equivalent al 53,4% del total.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parroquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 1980 | 87.387 | 180.787 | 48,3 | 6 | 4 | 2 | 14.564 | | 2 | 9 | 9 |
| 1990 | 95.500 | 282.000 | 33,9 | 6 | 5 | 1 | 15.916 | | 2 | 10 | 10 |
| 1999 | 165.000 | 345.000 | 47,8 | 11 | 8 | 3 | 15.000 | | 4 | 17 | 11 |
| 2000 | 150.000 | 450.000 | 33,3 | 11 | 8 | 3 | 13.636 | | 3 | 16 | 11 |
| 2001 | 150.000 | 450.000 | 33,3 | 8 | 5 | 3 | 18.750 | | 3 | 20 | 21 |
| 2002 | 150.000 | 500.000 | 30,0 | 9 | 6 | 3 | 16.666 | | 4 | 25 | 11 |
| 2003 | 200.000 | 500.000 | 40,0 | 12 | 9 | 3 | 16.666 | | 4 | 29 | 11 |
| 2004 | 150.000 | 500.000 | 30,0 | 13 | 10 | 3 | 11.538 | | 4 | 27 | 22 |
| 2011 | 480.000 | 899.000 | 53,4 | 14 | 11 | 3 | 34.285 | | 15 | 28 | 13 |

## Fonts

* Annuario Pontificio del 2014 i precedents, a http://www.catholic-hierarchy.org/diocese/dmnng.html
* (anglès) Fitxa de la diòcesi a www.gcatholic.org
* (portuguès) Fitxa de la diòcesi Arxivat 2013-07-01 a Wayback Machine. al web de la Conferència episcopal angolesa
* (llatí) Butlla Qui pro supremi, AAS 67 (1975), p. 646
# Cantó d'Angles

El cantó d'Angles és un cantó francès del departament del Tarn, situat al districte de Castres. Té 3 municipis i el cap cantonal és Angles.

## Municipis

* Angles
* La Montelariá
* Las Falhadas

## Història

Llista dels consellers generals successius :
| Data d'elecció | Identitat | Partit |
| 1985-2004 | André Cauquil | RPR |
| 2004- | Serge Cazals | Divers gauche |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.093 | 1.150 | 859 | 799 | 715 | 718 | 690 |
# Cantó de Caors-Nord-Oest

El cantó de Caors-Nord-Oest és un cantó francès del departament de l'Òlt, situat al districte de Caors. Té 4 municipis i el cap és Caors.

## Municipis

* Caors
* Espèra
* Mercuès
* Pradinas

## Història

Llista dels consellers generals successius :
| Data d'elecció | Identitat | Partit | Qualitat |
| 1979- | Marc Baldy | MRC | |
| les dades anteriors no són pas conegudes ||||
# La Cogulera (Sant Iscle de Vallalta)

La Cogulera és una muntanya de 308 metres al municipi de Sant Iscle de Vallalta, a la comarca del Maresme.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya